text: ДЕЛЕГИРАН РЕГЛАМЕНТ (ЕС) № 253/2013 НА КОМИСИЯТА
  от 15 януари 2013 година
  за изменение на приложение II към Регламент (ЕС) № 692/2011 на Европейския парламент и на Съвета във връзка с адаптиране след преразглеждането на Международната стандартна класификация на образованието ISCED по отношение на променливите и разбивките, които следва да се представят
  (текст от значение за ЕИП)
  ЕВРОПЕЙСКАТА КОМИСИЯ,
  като взе предвид Договора за функционирането на Европейския съюз,
  като взе предвид Регламент (ЕС) № 692/2011 на Европейския парламент и на Съвета от 6 юли 2011 г. относно Европейска статистика на туризма и за отмяна на Директива 95/57/ЕО на Съвета (1), и по-специално член 3, параграф 2 от него,
  като има предвид, че:
  (1)
  Въвеждането на актуализирана система за класификация е от ключово значение за продължаващите усилия на Комисията да поддържа съответствието на европейската статистика, като се вземат предвид развитието и промените в областта на образованието.
  (2)
  Организацията за образование, наука и култура към ООН (ЮНЕСКО) преразгледа версията на Международната стандартна класификация на образованието (ISCED), използвана досега (ISCED 1997), с цел да се гарантира, че тя е в съответствие с развитието на политиките и структурите на образованието и обучението.
  (3)
  Поради това приложение II към Регламент (ЕС) № 692/2011 следва да бъде съответно изменено,
  ПРИЕ НАСТОЯЩИЯ РЕГЛАМЕНТ:
  Член 1
  Приложение II към Регламент (ЕС) № 692/2011 се изменя, както следва:
  1)
  Раздел 1 се изменя, както следва:
  а)
  в част А, в категорията „Разбивки по социодемографски характеристики“„3. [незадължително] Образователна степен“ се заменя с „3. [незадължително] Достигната образователна степен“;
  б)
  в част Б, в категорията „Разбивки по социодемографски характеристики“„3. [незадължително] Образователна степен“ се заменя с „3. [незадължително] Достигната образователна степен“;
  в)
  в част В, точка 3 „Образователна степен: начална и основна образователна степен (ISCED 0, 1 или 2), средна и полувисша образователна степен (ISCED 3 или 4), висша образователна степен (ISCED 5 или 6)“ се заменя с „Достигната образователна степен: най-много първа степен на средното образование; средно образование и професионално обучение след завършено средно образование, но не висше; висше образование.“
  2)
  Раздел 2, част А се изменя, както следва:
  а)
  в категорията „Променливи“, ред 23 „[незадължително] Профил на посетителя: образователна степен“ се заменя с „[незадължително] Профил на посетителя: достигната образователна степен“;
  б)
  в категорията „Категории, за които трябва да се подава информация“, ред 23 „а) начална и основна образователна степен (ISCED 0, 1 или 2)“, „б) средна и полувисша образователна степен(ISCED 3 или 4)“ и „в) висша образователна степен (ISCED 5 или 6)“ се заменя със следното:
  „а)
  най-много първа степен на средното образование
  б)
  средно образование и професионално обучение след завършено средно образование, но не висше
  в)
  висше образование“
  3)
  Раздел 3 се изменя, както следва:
  а)
  в част А, в категорията „Разбивки по социодемографски характеристики“„3. Ниво на образование“ се заменя с „3. Достигната образователна степен“;
  б)
  в част Б, в категорията „Разбивки по социодемографски характеристики“„3. Ниво на образование“ се заменя с „3. Достигната образователна степен“.
  Член 2
  Настоящият регламент влиза в сила на двадесетия ден след датата на публикуването му в Официален вестник на Европейския съюз.
  Той се прилага от 1 януари 2014 г.
  Настоящият регламент е задължителен в своята цялост и се прилага пряко във всички държави членки.
  Съставено в Брюксел на 15 януари 2013 година.